CELEX: 62018TA0507
Language: sk
Date: 2019-09-24 00:00:00
Title: Vec T-507/18: Rozsudok Všeobecného súdu z 24. septembra 2019 – Francúzsko/Komisia („EPZF a EPFRV – Výdavky vylúčené z financovania – Výdavky Francúzska v rámci program osobitných alternatív pre odľahlosť a ostrovný charakter (POSEI) – Nesprávne účtovanie určitých zásielok banánov (rozpočtové roky 2013 až 2016) – Paušálna finančná oprava“)

9.12.2019   
            
            
               SK
            
            
               Úradný vestník Európskej únie
            
            
               C 413/51
            
         
      Rozsudok Všeobecného súdu z 24. septembra 2019 – Francúzsko/Komisia
      (Vec T-507/18) (1)
      
      („EPZF a EPFRV - Výdavky vylúčené z financovania - Výdavky Francúzska v rámci program osobitných alternatív pre odľahlosť a ostrovný charakter (POSEI) - Nesprávne účtovanie určitých zásielok banánov (rozpočtové roky 2013 až 2016) - Paušálna finančná oprava“)
      (2019/C 413/61)
      Jazyk konania: francúzština
      
         Účastníci konania
      
      
         Žalobkyňa: Francúzska republika (v zastúpení: F. Alabrune, D. Colas, S. Horrenberger, A.-L. Desjonquères, A. Alidière a C. Mosser, splnomocnení zástupcovia)
      
         Žalovaná: Európska komisia (v zastúpení: A. Lewis a J. Aquilina, splnomocnení zástupcovia)
      
         Predmet veci
      
      Návrh založený na článku 263 ZFEÚ na zrušenie vykonávacieho rozhodnutia Komisie (EÚ) 2018/873 z 13. júna 2018, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 152, 2018, s. 29) v rozsahu, v akom uplatňuje na Francúzsku republiku paušálnu opravu vo výške 5 % rovnajúcu sa celkovej sume 1 945 435,39 eura, pokiaľ ide o opatrenia s názvom „Ostatná priama pomoc – POSEI“ z dôvodu „[n]esprávneho účtovania určitých zásielok banánov“ za rozpočtové roky 2013 až 2016
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Francúzska republika je povinná nahradiť trovy konania.
               
            
         (1)  Ú. v. EÚ C 392, 29.10.2018.